cyanic-selkie/wikianc huggingface dataset:
சகிப்புத்தன்மை
சகிப்புத்தன்மை என்பது பிடிக்காத அல்லது ஏற்காத ஒரு செயல், பொருள், அல்லது நபரை, அவற்றிற்கான அனுமதியை மறுக்கக் கூடிய நிலையில் உள்ள ஒருவர் அவ்வாறு செய்யாமல் இருப்பதாகும். சமய சகிப்புத்தன்மை என்பது பெரும்பான்மை சமயமானது மற்ற சமயங்கள் நீடித்திருக்க கொடுக்கும் அனுமதிக்கு மேல் வேறு எதையும் குறிப்பிடத்தக்க அளவுக்கு அடையாளப்படுத்துவதில்லை. சிறுபான்மை சமயங்கள் தாழ்ந்த, தவறான அல்லது தீயவையாகப் பார்க்கப்படும் போதிலும் இவ்வாறாக அனுமதியாக அடையாளப்படுத்தப்படுகிறது. வரலாற்று ரீதியாக, சகிப்புத்தன்மை தொடர்பான பெரும்பாலான நிகழ்வுகள் மற்றும் குறிப்புகள் பெரும்பான்மையான அரச சமயத்திற்கும், அதை ஒத்த சிறுபான்மையினரின் நிலையையும் கொண்டு குறிப்பிடப்படுகிறது.
உசாத்துணை
பகுப்பு:மனித உரிமைகள் பகுப்பு:சமயமும் சமூகமும்
துமக்கூரு ஊரகம் சட்டமன்றத் தொகுதி
துமக்கூரு ஊரகம் சட்டமன்றத் தொகுதி (Tumkur Rural Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது துமக்கூரு மாவட்டத்தில் உள்ளது. துமக்கூரு மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 133 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:தும்கூர் மாவட்டம்
அல்சீரியா நாட்டுப்பண்
கசாமான் (Kassaman or Qassaman (قَسَمًا, "we pledge"; Berber languagesTagallit, "the oath" or "we swear") என்பது அல்சீரியாவின் நாட்டுப்பண் ஆகும். கசாமான் என்ற சொல்லுக்கு எங்கள் உறுதிமொழி அல்லது எங்கள் சத்தியம் என்பது பொருளாகும்.  மௌஃப்தி ஜகாரியா எழுதிய பாடல் வரிகளுக்கு, எகிப்திய இசையமைப்பாளரான மொகமது ஃபாசி இசையமைத்த வடிவம் தற்போது நடைமுறையில் உள்ளது.  பிரான்சு நாட்டிலிருந்து விடுதலைப் பெற்றபிறகு, 1962 ஆம் ஆண்டில் இப்பாடல் நாட்டுப் பண்ணாக ஏற்றுக்கொள்ளப்பட்டது.
வரலாறு
1830 இல் ஒட்டோமான் ஆட்சியின் கீழிருந்த அல்ஜீரியா மீது பிரான்சு படையெடுத்ததுக் கைப்பற்றி, தன் பேரரசின் காலனியாக ஒருங்கிணைத்துக் கொண்டது. அடுத்து வந்த நூற்றாண்டில், காலனிய ஆட்சியின் அடக்குமுறையை உள்ளூர் மக்கள் தாங்கிக்கொண்டனர் மேலும் அவர்களுக்கு எந்த அரசியல் உரிமைகளும் வழங்கப்படவில்லை. இதன் விலைவாக 1920இல் தேசிய இயக்கம் தோன்றியது. இது இரண்டாம் உலகப் போருக்குப், பின்னர் வலுப்பெற்றது. பிரெஞ்சு அல்ஜீரியாவுக்கு தன்னாட்சி உரிமை வழங்கப்படாமல் தட்டிக்கழிக்கப்பட்டு வந்தது. அல்ஜீரிய மக்கள் கட்சியில் இணைந்தார் கவிஞான மௌஃப்தி ஜகாரியா, இவர் ஒரு மொசாப்பிட் பேர்பர் ஆவார். இந்த இயக்கத்தின் முக்கிய உறுப்பினராக இருந்தார் இவர். இவர் 1920 மற்றும் 1962 க்கு இடைபட்டக் காலங்களில் பலமுறை சிறைபடுத்தப்பட்டு, சித்திரவதைக்கு ஆளானார். இவ்வாறு சிறைப்படுத்தப்பட்ட 1955 ஏப்ரல் மாதத்தில், "கசாமான்" என்ற பாடலை இவர் இயற்றினார். இவர் அடைக்கப்பட்ட பார்பெரோஸ்ஸ் சிறையில் காகிதம் போன்ற எழுது பொருட்களுக்கு அனுமதி இல்லை என்பதால், ஜகாரியா சிறைச் சுவர்களில் தனது இரத்தத்தினால் பாடலை எழுதியதாக கூறப்படுகிறது. பின்னர் இப்படலுக்கு மொகமது ஃபாசி இசையமைத்தார், இதற்கு இசையமைக்க முகமது ட்ரிக்கி என்ற இடையமைப்பாளரும் முயற்சி மேற்கொண்ட நிலையில், மொகமது ஃபாசியின் இசை ஏற்கப்பட்டு, முகமது ட்ரிக்கியின் இசை நிராகரிக்கப்பட்டது.
1962 இல் இந்தப் பாடலும், இசையும் அதிகாரப்பூர்வமாக ஏற்றுக்கொள்ளப்பட்டன; அதே ஆண்டு, எயியன் உடன்படிக்கையின்படி அல்ஜீரியர்களின் விடுதலைக் கோரிக்கைக்க குறித்து நடத்தப்பட்ட பொதுசன வாக்கெடுப்பில் விடுதலைக்கு ஆதரவான வான கோரிக்கை வெற்றிபெற்றது. "கசாமான்" தற்காலிக தேசிய கீதமாக ஏற்கப்பட்டது என்றாலும், இது இன்றுவரை நீடித்துவருகிறது.
பாடல் குறித்து
கசாமான் பாடலானது ஒரு போர்ப் பாடல் போன்று உள்ளது. இப்பாடலானது தேசிய முன்னணி முன்னணியின் நடவடிக்கைகள், ஆயுதப் போராட்டம் போன்றவையே, விடுதலையை வென்றெடுப்பதற்கான ஓரே வழி என்னபதை வலியுறுத்துவதாக உள்ளது. இப்பாடலில் சில வரிகள், பிரான்சு நாட்டுக்கு எதிராக அமைந்துள்ளன. அல்ஜீரியாவின் முன்னாள் காலனித்துவ ஆட்சியாளர்களின் "தீர்ப்பு நாள்" எப்படி வரும் என்பதை பாடல் ஆரூடம் கூறுவதாக உள்ளது. பாடலின் தன்மையானது திரும்பத்திரும்ப ஒரேமாதிரியாக இருப்பதாக சில விமர்சகர்கள் குறை கூறுகின்றனர்.
சட்டப் பாதுகாப்பு
1962 ஆம் ஆண்டில் "கசாமான்" ஏற்றுக்கொள்ளப்பட்டாலும், 2008 நவம்பரில்தான் இது அல்ஜீரியாவின் அரசியலமைப்பின் ஐந்தாவது திருத்தத்தில்  "மாறாதது" என்று அறிவிக்கப்பட்டது, இது நாட்டின் புரட்சியில் இணைந்திருப்பதைக் காட்டுகிறது. மேலும் இந்த தேசிய கீதத்தின் அனைத்து வரிகளும் உள்ளடக்கியது என்றும், இன்றைய நாளிலும் பிரான்சிற்கு எதிரான வரிகளைக் கொண்டுள்ளது பொருத்தமானதா எனவும் விவாதிக்கப்பட்டது.
வெளி இணைப்புகள்
பகுப்பு:நாட்டுப்பண்கள் பகுப்பு:அல்ஜீரியா
கு. இராமலிங்கம்
'''கு. இராமலிங்கம் ( புனைபெயர் குயிலன்''' 14 செப்டம்பர் 1922 - 8 திசம்பர் 2002) என்பவர் ஒரு தமிழ்க் கவிஞர், எழுத்தாளர், மொழிபெயர்ப்பாளராவார். இவர் தமிழ், ஆங்கிலம், தெலுங்கு, கன்னடம், மலையாளம், வடமொழி ஆகிய மொழிகளில் புலமை பெற்றவர். முகவை ராஜமாணிக்கம், கவிஞர் தமிழ்ஒளி ஆகியோருடன் இணைந்து தமிழ்நாடு முற்போக்கு எழுத்தாளர் சங்கத்தை அமைத்தவர்.
வாழ்க்கை
இவர் தமிழ்நாட்டின் இராமநாதபுரம் மாவட்டம் பூசேரி என்ற சிற்றூரில் குருமூர்த்தி பிள்ளை -வெயில் உவந்தம்மாள் ஆகிய இணையரின் மகனாகப் பிறந்தார். வாழ்க்கைச் சூழலால் ஆறாம் வகுப்புவரைதான் படிக்க இயன்றது. பின் பிழைப்புக்காக சிலகாலம் பர்மா சென்று மீண்டும் தமிழகம் வந்தார். துவக்கத்தில் இவர் காங்கிரசு கட்சியில் இருந்த இவர் பின் பொதுவுடமையாளராக மாறி, கட்சிப்பணியில் இணைத்துக் கொண்டார்.
இதழியல் பணிகள்
சின்ன அண்ணாமலையின் தமிழ்ப் பண்ணையில், அதன் வெளியீடாக வெளி வந்த ‘மாலதி’ என்ற வார இதழ், 1946 இல் இலக்கிய மன்றம் இதழ் ஆகியவற்றுக்கு ஆசிரியராக இருந்தார். பொதுவுடமைக் கட்சியில் இணைந்தபின் 1948இல் ‘தென்றல்’ என்ற இதழை பொதுவுடமை கொள்கை தாங்கிய இதழாகத் தொடங்கினார். பொதுவுடமை கட்சி தடைசெய்யப்பட்ட காலகட்டத்தில், முன்னணி என்ற அரசியல் வார இதழைத் தொடங்கினார். இதில் இவர் எழுதிய அரசியல் தலையங்கத்தால் ஆட்சியாளர்களின் கோபத்துக்கு ஆளாகி வழக்கில் கைது செய்யப்பட்டு, மூன்று மாதங்கள் விசாரணைக் கைதியாகச் சிறையில் இருந்தார். 1961 இல் ‘குயிலன் பதிப்பகம்’ என்ற பதிப்பகம் துவக்கி நடத்திவந்தார்.
மேற்கோள்கள்
பகுப்பு:தமிழ்க் கவிஞர்கள் பகுப்பு:தமிழ் எழுத்தாளர்கள் பகுப்பு:தமிழ்ப் பதிப்பாளர்கள் பகுப்பு:1922 பிறப்புகள் பகுப்பு:2002 இறப்புகள்
ரூபினா முகிம்யார்
ரோபினா முகிம்யார் (Robina Muqimyar) (பிறப்பு ஜூலை 3, 1986) ரூபினா ஜலாலி எனவும் அறியப்படும் இவர், முன்னாள் ஒலிம்பிக் விளையாட்டு வீரர் ஆவார். இவர் 2004லிலும், 2008 ஒலிம்பிக்கிலும் ஆப்கானித்தானை பிரதிநிதித்துவப்படுத்தினார். இவர், 30 சர்வதேச போட்டிகளில் 100 மீட்டர் ஓட்டப்பந்தயத்தில் பங்கேற்றார். இவர் முகிம்யார் என்ற பெயரில் தடகளத்தில் போட்டியிட்டார். ஆப்கானித்தானின் நாடாளுமன்றத்தின் கீழ் சபையான வோலேசி ஜிர்காவில் தனது குடும்பப் பெயரை ஜலாலி என்பதை பயன்படுத்தி அதிலும் ஒரு இடத்திற்கு போட்டியிட்டார்.
பாரம்பரிய முஸ்லிம் பெண்ணின் தலையை மறைக்கும் ஹிஜாப் அணிந்து கொண்டு விளையாட்டில் ஈடுபட்டபோது இவர் சர்வதேச கவனத்தை ஈர்த்தார்.
ஏதென்ஸில் 2004இல் நடந்த கோடைகால ஒலிம்பிக் போட்டிகளில் பிரிபா ரெசாயுடன் இணைந்து ஒலிம்பிக் போட்டிகளில் யுடோ விளையாட்டில் ஆப்கானித்தானை பிரதிநிதித்துவப்படுத்திய முதல் இரண்டு பெண்களில் ஒருவராக இருந்தார்.
ஜலாலி, ஆப்கானித்தானின் காபூலில் தனது பெற்றோருக்கு ஒன்பது குழந்தைகளில் ஒருவராக பிறந்தார் (ஏழு பெண்களும் இரண்டு ஆண் குழந்தைகளும்). இவருடைய தந்தை கணினித் துறையில் ஒரு தொழிலதிபராக இருந்தார். அவர் இப்போது ஒரு இலாப நோக்கற்ற நிறுவனத்தை நடத்தி வருகிறார். இது ஆப்கானித்தான் பெண்களுக்கு தையலைக் கற்றுக்கொடுக்கிறது. தாலிபான்களின் காலத்தில் கல்வியிலும் சமூக வாழ்விலும் பெண்ணின் சுதந்திரத்திற்கும் தாலிபான்கள் விதித்த கடுமையான கட்டுப்பாடுகள் காரணமாக ஜலாலி வீட்டிலேயே பள்ளிப் படிப்பைப் படித்தார். அப்போது பெண்களுக்குப் பள்ளி படிப்பது தடைசெய்யப்பட்டிருந்தது. இவர், 2001க்குப் பிறகு பள்ளியில் படித்தார். தலிபான்களின் கீழான வாழ்வை விவரித்து: " தாலிபானின் கீழ் பெண்கள் எதுவும் செய்யவில்லை. நாங்கள் பள்ளிக்கு செல்ல முடியாது. நாங்கள் விளையாட முடியவில்லை. எங்களால் ஒன்றும் செய்ய முடியவில்லை. நாங்கள் எப்போதும் வீட்டிலேயே இருந்தோம்" எனரு கூறினார்.
2004 ஒலிம்பிக்
முகிம்யார், 2004 ஒலிம்பிக்கில் பெண்கள் 100 மீட்டர் ஓட்டப்பந்தயத்தில் பங்கேற்றார். சோமாலியாவின் பார்த்தூன் அபுக்கர் ஓமரை விட 0.15 வினாடிகள் முன்னிலையில் 14.14 வினாடிகளில் எட்டாவது இடத்தைப் பிடித்தார். பந்தயத்தில் ஜமைக்காவின் வெரோனிகா காம்ப்பெல் 11.17 வினாடிகளில் வெற்றி பெற்றார். இந்த நிகழ்வின் போது இவருக்கு 17 வயது. இவர் அதிக காற்றோட்டமான போட்டி ஆடைகளை விட "டி-சட்டையும், நீண்ட பச்சை கால்சராயும் " அணிந்து ஓடினார்.
2008 ஒலிம்பிக்
2008ஆம் ஆண்டு பெய்ஜிங்கில் நடந்த கோடைக்கால ஒலிம்பிக் விளையாட்டுப் போட்டிகளில் இவர் ஆரம்பத்தில் போட்டியிடவில்லை. ஆனால் நோர்வேயில் அரசியல் புகலிடம் பெற்று தங்கியிருந்த மற்றொரு தடகள வீரர் மெகுபூபா அத்தியார் அங்கிருந்து வெளியேறி சூன் மாதத்தில் இவரது பயிற்சி முகாமில் சேர்ந்தவுடன் இவரும் ஆப்கானித்தானின் அணியில் இணைந்தார். 2008 கோடைக்கால ஒலிம்பிக் விளையாட்டுப் போட்டிகளில் இவர் 100 மீட்டர் ஓட்டப்பந்தயத்தில் பங்கேற்றார். இவரது முதல் சுற்றில் எட்டாவதாகவும் கடைசியாகவும் 14.80 வினாடி நேரத்தில் ஓடி முடித்தார். இது இரண்டாவது சுற்றுக்கு முன்னேற போதுமானதாக இல்லை.
அரசியல் வாழ்க்கை
செப்டம்பர் 2010 நாடாளுமன்றத் தேர்தலில் பெண்களுக்கும் இளைஞர்களுக்குமான சம உரிமைகளின் பின்னணியில் இவர் சுயேட்சையாக போட்டியிட்டார். தான் வெற்றி பெற்றால் ஆப்கானித்தானில் பள்ளித் தடகளத்தை ஊக்குவிப்பதாக இவர் வாக்களித்தார். ஆனால் இவர் தேர்ந்தெடுக்கப்படவில்லை.
தேசிய அருங்காட்சியகம், நைப்பியதோவ்
தேசிய அருங்காட்சியகம் (நைப்பியதோவ்) என்பது மியான்மரில் (பர்மா) குமுத்ரா வட்டத்திற்கு அருகில், ஒட்டராதிரி நகரத்தின், நைப்பியதோவில் அமைந்துள்ள ஒரு நவீன அருங்காட்சியகமாகும். யாங்கோனில் உள்ள மியான்மரின் பழைய தேசிய அருங்காட்சியகத்தைத் தவிர, மியான்மரில் உள்ள பர்மிய கலை, வரலாறு மற்றும் கலாச்சாரத்திற்கான இரண்டு தேசிய அருங்காட்சியகங்களில் இது இரண்டாவது.
ரூபினா முகிம்யார்
அரசியல் வாழ்க்கை
2019 இல் இவர் நாடாளுமன்ற உறுப்பினராக தேர்ந்தெடுக்கப்பட்டார். மீண்டும் தலிபான்கள் ஆட்சியைப் பிடித்ததால் 15 ஆகஸ்ட் 2021 அன்று ஆப்கானித்தான் அரசாங்கத்தின் வீழ்ச்சியால் அவரது பதவி பறி போனது.
தேசிய அருங்காட்சியகம், நைப்பியதோவ்
அருங்காட்சியகத்தின் கட்டுமானம் 3 ஜூன் 2010 இல் தொடங்கப்பட்டது, மேலும் இந்த அருங்காட்சியகம் 15 ஜூலை 2015 இல் திறக்கப்பட்டது. - திங்கள் மற்றும் பொது விடுமுறை நாட்களில் தவிர, காலை 9:30 மணி முதல் மாலை 4:30 மணி வரை இந்த அருங்காட்சியகம் திறந்திருக்கும்.
ரூபினா முகிம்யார்
அரசியல் வாழ்க்கை
29 ஆகத்து 2021 முதல், (ஆகஸ்ட் 29 வரை) இவரைப் பற்றிய எந்த தடயமும் இல்லை.
தேசிய அருங்காட்சியகம், நைப்பியதோவ்
குறிக்கோள்கள் மற்றும் முக்கிய பணிகள்
நைப்பியதோ,தேசிய அருங்காட்சியகத்தின் நோக்கங்கள்:
மேலும், தேசிய அருங்காட்சியகத்தின் முக்கிய பணிகள் பின்வருமாறு:
ரூபினா முகிம்யார்
வெளி இணைப்புகள்
பகுப்பு:வாழும் நபர்கள் பகுப்பு:1986 பிறப்புகள் பகுப்பு:ஒலிம்பிக் போட்டியாளர்கள் பகுப்பு:ஆப்கானித்தானில் விளையாட்டு
தேசிய அருங்காட்சியகம், நைப்பியதோவ்
காட்சியகங்கள்
இந்த அருங்காட்சியகத்தின் மொத்த நிலப்பரப்பு 34.79 acre, மற்றும் அருங்காட்சியகத்தில்  ஏ, பி, சி, டி மற்றும் ஈ. என் ஐந்து பகுதிகள் உள்ளன நுழைவினில் ஏ பகுதி உட்பட ஒரு சிறிய திரையரங்கம், முக்கிய விருந்தினர்கள் வரவேற்பு அறைகள், அதிபருக்கு பரிசுகளைக் காண்பிக்கும் அறை, வரலாற்று கார்கள் மற்றும் பொதுப் பகுதிகள் உள்ளன.
விலங்குகள் மற்றும் புதைபடிவ கண்காட்சி அறை
இந்த கண்காட்சி அறையில் பாண்டாங் உருவாக்கம், மற்றும் இர்ராவடி வண்டல் உருவாக்கம் ஆகியவற்றில் காணப்படும் பாடஞ்செய்யப்பட்ட தாவரங்கள் காணப்படுகின்றன. இந்த காட்சி மியான்மர் நாகரிகம் தடையின்றி வளர்ந்தது என்பதையும், ஹோமோ சேபியன்களின் அசல் இடங்களில் மியான்மர் ஒன்றாகும் என்பதையும் எடுத்துக்காட்டுகிறது. கண்காட்சி அறையில் மியான்மரின் மனித உருக்கொண்ட காட்சி மானுடவியல்  தொகுப்புகளில் மிக முக்கியமான ஒன்றாகும் என்பதை உலகெங்கிலும் உள்ள மானுடவியலாளர் ஒப்புக்கொள்கிறார்கள். <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (October 2019)">மேற்கோள் தேவை  ]
வரலாற்றுக்கு முந்தைய கால கண்காட்சி அறை
இந்த கண்காட்சி அறையில், மியான்மர் கற்காலம், வெண்கலக் காலம் மற்றும் இரும்புக் காலம் ஆகியவற்றின் கருவிகள், ஆயுதங்கள் மற்றும் பாத்திரங்கள் காட்சிக்கு வைக்கப்பட்டுள்ளன. படா-லின் குகைகளின் சிறிய அளவிலான மாதிரிகள் சிறப்பு விளக்குகளுடன் காட்சியளிக்கின்றன. காட்சியின் மையப் பகுதி வெண்கலக் கால அகழ்வாராய்ச்சி தளத்தின் சிறிய அளவிலான மாதிரிகள் ஆகும், இதில் பானைகள், அடுப்புகள், மணிகள் மற்றும் வெண்கல ஆயுதங்கள் போன்றப் பொருட்கள் உள்ளன.
வரறாற்றுக்கு முந்தைய கால கண்காட்சி அறை
யுனெஸ்கோவின் உலக பாரம்பரியத்தின் சிறிய அளவிலான மாதிரிகள் மற்றும் கட்டடக்கலை கூறுகள் பட்டியலிடப்பட்ட ஹன்லின், பெய்க்தானோ மற்றும் ஸ்ரீ க்ஷேத்ரா பியூ நகரங்கள் மற்றும் நாடு முழுவதிலுமிருந்து பிற ஆரம்ப மியான்மர் நகர மாநிலங்கள் இந்த அறையில் காட்சிக்கு வைக்கப்பட்டுள்ளன. மேலும், இந்த கண்காட்சி அறையில் ஐந்து பியூ சிலைகளும், தோண்டப்பட்ட இடங்களிலிருந்து தங்கம், வெள்ளி, வெண்கலம் மற்றும் மண் கலைப்பொருட்கள் காட்சிக்கு வைக்கப்பட்டுள்ளன.
வரலாற்று கால கண்காட்சி அறை
இந்த கண்காட்சி அறையில், மத கட்டமைப்புகள், கட்டிடக்கலை, கலாச்சார கலைப்பொருட்கள் மற்றும் மத பொருட்களின் சிறிய அளவிலான மாதிரிகள் காட்சிப்படுத்தப்படுகின்றன. காட்சியின் மையப் பகுதி பாகன் கட்டிடக்கலை ஆகும், இது மத கட்டிடங்கள், சுவர் ஓவியங்கள், சுதை ஓவியங்கள், கட்டுமானம் மற்றும் பீங்கான் படைப்புகளைக் காட்டுகிறது.
சிங்க சிம்மாசனம் கண்காட்சி அறை
இந்த பெரிய மண்டபம் பர்மா மன்னர்களின் தற்போதைய சிங்க சிம்மாசனத்தின் முழுமையான பிரதிக்கு அர்ப்பணிக்கப்பட்டுள்ளது, அதோடு மகுடம், செங்கோல் போன்ற அரசுரிமைச் சின்னங்களின் பிரதிகளும் உள்ளன.
மியான்மர் கலை நிகழ்ச்சி கண்காட்சி அறை
இந்த கண்காட்சி அறை மியான்மர் நாடக கலை, மியான்மர் பாரம்பரிய இசைக்குழு மற்றும் பாரம்பரியத்தின் படி ஒரு சிறிய அளவிலான திரையரங்கத்தின் மாதிரியைக் காட்டுகிறது. மியான்மர் பாரம்பரிய இசைக்கருவிகள் மற்றும் கச்சின், கயா, கெய்ன், சின், பாமா, மோன், ராகைன் மற்றும் சான் போன்ற தேசிய இனக்குழுக்களின் பல்வேறு இசைக்கருவிகள் காட்சிக்கு வைக்கப்பட்டுள்ளன.
கலை மற்றும் கைவினைக் கண்காட்சி அறை
இந்த அறை வர்த்தக கலை அல்லது கைவினைப்பொருட்கள், கலை தங்கம் அல்லது வெள்ளி அடித்தல், வெண்கல வார்ப்பு, கட்டுமானம் மற்றும் செங்கல் போன்றவற்றில் கவனம் செலுத்துகிறது, கல், உலோகம் அல்லது மரத்தின் சிற்பங்களை உருவாக்குதல், அத்துடன் ஓவியம் மற்றும் அரக்கு மென்பொருள் போன்றவை.
ஆசியான் கண்காட்சி அறை
ஆசியான் நாடுகளின் வர்த்தக உடைகள், இசைக்கருவிகள், அடையாளங்கள் மற்றும் பிற பொருட்களின் காட்சிகள் இங்கு காட்சிக்கு வைக்கப்பட்டுள்ளது.
குறிப்புகள்
பகுப்பு:மியான்மார்
கபூர் அண்ட் சன்ஸ்
கபூர் அண்ட் சன்ஸ் (Kapoor & Sons, மேலும் Kapoor & Sons (Since 1921) , என்றும் அறியப்படுகிறது) என்பது இந்திய இந்தி-மொழி காதல் நாடகத் திரைப்படமாகும். இப்படத்தை ஷகன் பாத்ரா இயக்க, கரண் ஜோஹர்,  ஹிரோ யஷ் ஜோகர், அபூர்வா மேத்தா ஆகியோர் தர்மா புரொடக்சன்ஸ் மற்றும் பாக்ஸ் ஸ்டார் ஸ்டுடியோஸ் ஆகிய பதாகைகளின்கீழ் தயாரித்துள்ளனர். இப்படத்தில் திரை நட்சத்திரங்களான ரிசி கபூர், ரத்னா பத்தாக் ஷா, ரஜத் கபூர், ஃபவாத் கான், சித்தார்த் மல்ஹோத்ரா மற்றும் அலீயா பட் ஆகியோர் நடித்துள்ளனர். கபூர் அண்ட் சன்ஸ்  படமானது  பிரிந்து சென்ற சகோதரர்களின் கதையைக்  கூறுகிறது, அவர்களின் தாத்தா மாரடைப்பால் பாதிக்கப்படும்போது அவர்கள் தங்கள் குடும்பத்திற்குத் திரும்பி வருகிறார்கள் என்பதாக உள்ளது. இப்படமானது உலகளவில் 2016 மார்ச் 18 அன்று வெளியாகி, குறிப்பாக இயக்கம் மற்றும் ரிஷி கபூர், ரத்னா பத்தாக் ஷா மற்றும் ஃபாவத் கான் ஆகியோரின்  நடிப்பு போன்றவை நேர்மறையான விமர்சனங்களைப் பெற்றது. படமானது  35 கோடி (US$5.2 மில்லியன்) செலவில் தயாரிக்கப்பட்டு,  152 கோடி (US$23 மில்லியன்) வசூல் செய்தது. 62 வது பிலிம்ஃபேர் விருதுகளில், கபூர் & சன்ஸ் படத்தில் நடித்த ரிஷி கபூருக்கு, சிறந்த துணை நடிகருக்கான விருது, மற்றும் சிறந்த கதை மற்றும் சிறந்த திரைக்கதை உள்ளிட்ட ஐந்து விருதுகளை வென்றது. மேலும் இது சிறந்த திரைப்படத்திற்கான விருதுக்குப் பரிந்துரைக்கப்பட்டது.
கதை
90 வயரைக் கடந்த அமர் ஜித் கபூரின் ( ரிஷி கபூர்) குடும்பம் பெரியது. அவரது பேரன்களில் ஒருவரான ராகுல் கபூர் (பாவத் கான்) லண்டனில் பிரபல எழுத்தாளராக இருக்கிறார். மற்றோரு பேரனான அர்ஜுன் கபூர் (சித்தார்த் மல்ஹோத்ரா) நியூ ஜெர்சியில் வேலை பார்த்து வருகிறார். இந்த இருவருக்கும் இடையில் நல்லுறவு எப்போதும் இருந்ததில்லை. இந்நிலையில் தாத்தா அமர்ஜித் கபூருக்கு மாரடைப்பால் உடல் நலக்குறை ஏற்படுகிறது. இதனால் இருவரும் தங்கள் ஊர்களில் இருந்து தாத்தாவின் சொந்த ஊரான குன்னூருக்கு வருகின்றனர். இங்கு வந்தும் இருவரின் பனிப்போர் தொடர்கிறது. இந்நிலையில் இவர்களுக்கு இடையில் டியா மாலிக் (ஆலியா பட்) வருகிறாள். அவளின் அன்பைப்பெற இருவரும் முயல்கின்றனர். இதனால் ராகுல் கபூர் மற்றும் அர்ஜூன் கபூர் ஆகியோருக்கு இடையிலான மோதல் மேலும் வலுக்கிறது. இவர்களோடு சேர்ந்து அர்ஜூன் மற்றும் ராகுல் ஆகியோரின் பெற்றோரும் பகைகொண்டு திரிகின்றனர். இவற்றால் பல குழப்பங்கள் அரங்கேறுகின்றன. இருவரின் பகையுணர்ச்சி தீர்ந்த‍தா குடும்பம் ஒன்றானதா என்பதே கதை முடிவு.
தயாரிப்பு
2015 ஆம் ஆண்டின் தொடக்கத்தில் கரன் ஜோஹர் தனது அடுத்த படத்தின் பெயராக கபூர் அண்ட் சன்ஸ் என்ற படத்தை அறிவித்தார், இதில் ஃபாதாட் கான் சித்தார்த் மல்ஹோத்ரா மற்றும் ஆலியா பட் ஆகியோர் முன்னணி கதாபாத்திரங்களில் நடிப்பார்கள் என அறிவிக்கப்பட்டது. ஃபாதாட் கான் மற்றும் சித்தார்த் மல்ஹோத்ரா ஆகியோர் நடித்த இரு சகோதரர்கள் பாத்திரத்தைச் மையமாகக் கொண்டே படம் நகர்கிறது. ரிஷி கபூர் பாட்டனாராக நடித்தார். கரன் ஜோஹர் ஒரு நேர்காணலில், "கபூர் அண்ட் சன்ஸ் (1921 ஆம் ஆண்டு முதல்) படமானது நடிப்பதற்கு கடினமான படம் என்றார். பட முயற்சியை நாங்கள் ஒரு வருடத்திற்கு மேல் சுமந்து திரிந்தோம். ஃபவாத் கான் ஏற்ற பாத்திரத்தை செய்ய யாரும் தயாராக இல்லை. ஆறு நடிகர்களிடம் பாத்திரத்தை ஏற்கச் சொன்னபோது அவர்கள் நிராகரிப்புக்குப் பிறகு, நான் யோசனையை கைவிட வேண்டும் என்று ஷகன் பாத்ராவிடம் (இயக்குனர்) தெரிவித்தேன், அதன்பிறகு அவர் வேரொரு திரைக்கதை உருவாக்கத் தொடங்கினார்."
மேற்கோள்கள்
பகுப்பு:2016 திரைப்படங்கள் பகுப்பு:இந்தித் திரைப்படங்கள் பகுப்பு:ந.ந.ஈ.தி திரைப்படங்கள்
ஆதிர் ரஞ்சன் சௌத்திரி
ஆதீர் ரஞ்சன் சௌத்திரி (Adhir Ranjan Chowdhury) (பிறப்பு:2 ஏப்ரல் 1956), இந்தியாவின் மேற்கு வங்காள மாநில அரசியல்வாதியும், சமூக ஆர்வலரும் ஆவார். இவர் மே 2019-இல் பகரம்பூர் மக்களவைத் தொகுதியிலிருந்து  இந்திய மக்களைவை உறுப்பினராகத் தேர்ந்தெடுக்கப்பட்டார்.
அரசியல் வாழ்க்கை
ஆதிர் ரஞ்சன் சௌத்திரி 1996-இல் இந்திய தேசிய காங்கிரசு கட்சி சார்பில், நபாகிராம் சட்டமன்றத் தொகுதியிலிருந்து மேற்கு வங்க சட்டமன்றத்திற்கு தேர்ந்தெடுக்கப்பட்டார். 1999-இல் அதிர் ரஞ்சன் சௌத்திரி பகரம்பூர் மக்களவைத் தொகுதிலிருந்து மக்களவைக்கு தேர்ந்தெடுக்கப்பட்டார். 28 அக்டோபர் 2012-இல் சௌத்திரி இந்தியப் பிரதமர் மன்மோகன் சிங் அமைச்சரவையில் இரயில்வே இணை அமைச்சராக பதவியேற்றார். 10 பிப்ரவரி 2014-இல் மேற்கு வங்காள காங்கிரசு கட்சியின் தலைவரானார். 19 சூன் 2019 அன்று மக்களவை காங்கிரஸ் கட்சி உறுப்பினர்களின் தலைவராகத் தேர்ந்தெடுக்கப்பட்டார். இவர் 2020 -2021 ஆண்டிற்கான நாடாளுமன்ற பொதுக் கணக்குக் குழுவின் தலைவராகவும் தேர்ந்தெடுக்கபட்டார்.
வெளி இணைப்புகள்
பகுப்பு:மேற்கு வங்காள அரசியல்வாதிகள்
செம்பனார்கோயில் ஊராட்சி ஒன்றியம்
செம்பனார்கோயில் ஊராட்சி ஒன்றியம், இந்தியாவின் தமிழ்நாட்டின்  மயிலாடுதுறை மாவட்டத்தில் உள்ள ஐந்து  ஊராட்சி ஒன்றியங்களில் ஒன்றாகும். செம்பனார் கோயில் ஊராட்சி ஒன்றியம் ஐம்பத்தி ஏழு ஊராட்சி மன்றங்களை கொண்டுள்ளது. தரங்கம்பாடி வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம்   செம்பனார் கோயிலில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, செம்பனார் கோயில் ஊராட்சி ஒன்றியத்தின் மொத்த மக்கள் தொகை 1,77,443 ஆகும். அதில் பட்டியல் இன மக்களின் தொகை 58,980 ஆக உள்ளது. பட்டியல் பழங்குடி மக்களின் தொகை 49 ஆக உள்ளது.
மேற்கோள்கள்
பகுப்பு:மயிலாடுதுறை மாவட்ட ஊராட்சி ஒன்றியங்கள்
மியான்மரில் சுற்றுலா
மியான்மரில் சுற்றுலா(ஆங்கிலம்: Tourism in Myanmar) ஒரு வளரும் துறை. மியான்மர் (பர்மா என்றும் அழைக்கப்படுகிறது) பல துறைகளில் சிறந்த சுற்றுலா திறன்களையும் ஈர்ப்புகளையும் கொண்டிருந்தாலும், தொழில்துறையின் பெரும்பகுதி அபிவிருத்தி செய்யப்பட உள்ளது. மேலும், அண்டை நாடுகளுடன் ஒப்பிடும்போது பர்மாவுக்கு வருபவர்களின் எண்ணிக்கை மிகக் குறைவு - லாவாஸை விட இது குறைவு. இதற்கு முதன்மையாக காரணம் அதன் அரசியல் நிலையாகும். இருப்பினும், அரசு மாறிய பின்னர், சுற்றுலாத் துறை சுற்றுலா வருகை அதிகரித்துள்ளது, 2012-ஆம் ஆண்டில், சுற்றுலாப் பயணிகளின் வருகை முதன்முறையாக ஒரு மில்லியனைத் தாண்டியது. 2013-ஆம் ஆண்டில், ஒரு பெரிய சுற்றுலா திட்டம் உருவாக்கப்பட்டது, இது 2020-ஆம் ஆண்டில் 7.5 மில்லியன் வருகையை இலக்காகக் கொண்டுள்ளது.
மியான்மரின் அரசாங்கம் சுற்றுலாவை முக்கியமென நினைக்கிறது. இது 1992 முதல் சுற்றுலாவை ஊக்குவித்து வருகிறது. பல தனியார் நிறுவனங்களும் உள்ளன, அவை பலதரப்பட்ட சுற்றுலாப் பயணிகளுக்கு உதவுகின்றன. பர்மிய குடிமக்களுக்கு பொருளாதார நன்மைகளை வழங்கும் ஒரு முறையாகவும், உலகின் பிற பகுதிகளிலிருந்து நாட்டை தனிமைப்படுத்துவதைத் தவிர்ப்பதற்காகவும் சுற்றுலா ஊக்குவிக்கப்பட்டுள்ளது.
2010-ஆம் ஆண்டில், 791,505 வெளிநாட்டு சுற்றுலா பயணிகள் மியான்மருக்கு வருகை புரிந்தனர், 295,174 வெளிநாட்டு சுற்றுலா பயணிகள் யாங்கோன் சர்வதேச விமான நிலையம் வழியாக நாட்டிற்குள் நுழைந்தனர். 2012 வாக்கில், 1 மில்லியனுக்கும் அதிகமான வெளிநாட்டு சுற்றுலா பயணிகள் மியான்மருக்கு வருகை புரிந்தனர். 2013-ஆம் ஆண்டில், வெளிநாட்டு வருகையாளர்களின் எண்ணிக்கை 2.04 மில்லியனுக்கும் அதிகமாக இருந்தது.
தேசிய அளவில் சுற்றுலா பயணிகள்
2011 ஆம் ஆண்டில் சுமார் 816,000 பார்வையாளர்களுடன் ஒப்பிடும்போது, 2014 ஆம் ஆண்டில் 3,000,000 க்கும் மேற்பட்ட பயணிகள் மியான்மருக்கு திரண்டதாக அரசாங்க புள்ளிவிவர அமைப்பு, மத்திய புள்ளிவிவர அமைப்பு தெரிவித்துள்ளது. இவர்களில், 1,022,081 சுற்றுலாப் பயணிகள் (சமூக அல்லது வணிக விசாக்கள் போன்ற சிறப்பு நுழைவு விசாக்களின் கீழ் பார்வையாளர்களைத் தவிர) யாங்கோன் சர்வதேச விமான நிலையம் வழியாக வந்தனர்.
குறுகிய கால அடிப்படையில் மியான்மருக்கு வந்த பெரும்பாலான பார்வையாளர்கள் பின்வரும் தேசிய நாடுகளைச் சேர்ந்தவர்களில் தாய்லாந்து ,சப்பான், தென்கொரியா,சீனா, சிஙப்பூர், வியட்நாம், மலேசியா, இந்தியா போன்ற நாடுகளிலிருந்து வருகை புரிந்துள்ளனர்.
சுற்றுலா தலங்கள்
மியான்மரில் மிகவும் பிரபலமான சுற்றுலா தலங்களில் யாங்கோன் மற்றும் மாண்டலே போன்ற பெரிய நகரங்கள் உள்ளன; மொன் மாநிலம், பிண்தயா, பெகு மற்றும் கபா ஆன் ஆகிய இடங்களில் உள்ள மத தளங்கள்; இன்லே லேக், கலாவ், கெங்டங், புட்டாவோ, பைன் ஓ எல்வின் ஆகியவற்றில் இயற்கை தடங்கள்; பண்டைய நகரங்களான பாகன் மற்றும் மௌக்-யு; அத்துடன் நபுலே நாகபாலி, மௌங்மகன் நங்வே-சாங், மெர்குய் ஆகிய கடற்கரைகள் போன்றவை.
அரசியல்
பர்மாவின் ஜனநாயக சார்பு தலைவரான ஆங் சான் சூகி கடந்த காலங்களில் சுற்றுலாவை புறக்கணிக்குமாறு கேட்டுக் கொண்டார். இருப்பினும், இந்த கருத்தை அவர் சமீபத்தில் வலியுறுத்தவில்லை. இது பொதுமக்களின் கருத்து சுற்றுலாவுக்கு ஆதரவாக இருப்பதால் இருக்கலாம்.
எவ்வாறாயினும், மே 2011 இல், ஆங் சான் சூகி மற்றும் அவரது கட்சிக்கான ஜனநாயகத்திற்கான தேசிய லீக் ஆகியவை பர்மாவிற்கு பொறுப்பான சுற்றுலாவை ஊக்குவிக்க வேண்டும் என்ற கருத்தை வெளிப்படுத்தின. தற்போது பர்மாவில் சுற்றுலாப் பயணிகள் வரவேற்கப்படுகிறார்கள்.
குறிப்புகள்
பகுப்பு:மியான்மார்
ரமணிசந்திரன்
ரமணி சந்திரன் (Ramanichandran) ஒரு தமிழக எழுத்தாளர். குடும்பச் சூழல், அன்றாடப் பிரச்சனைகள் மற்றும் தீர்வுகள் ஆகியவற்றை கருப்பொருளாகக் கொண்டு பல புதினங்களை எழுதியுள்ளார். 1970 ஆம் ஆண்டிலிருந்து எழுதுகிறார். இவருடைய முதல் நாவல் ‘ஜோடிப் புறாக்கள்’.
படைப்புகள்
ரமணிசந்திரன் முதன்முதலாக 1964 ஆம் ஆண்டில் ராணி இதழில் சிறுகதை எழுதினார். பின்னர் தினத்தந்தி இதழில் நெடுங்கதைகள் எழுதினார். 2003ஆம் ஆண்டு செப்டம்பர் வரை 101 நெடுங்கதைகள் எழுதியுள்ளார்.
விருது
ரமணிசந்திரனுக்கு அவர் எழுதிய "வண்ணவிழிப் பார்வையிலே" என்ற நெடுங்கதைக்காக 2003 ஆம் ஆண்டிற்கான சி.பா.ஆதித்தனார் இலக்கியப்பரிசு வழங்கப்பட்டது. அப்பரிசிற்குரிய வெள்ளிப்பட்டயம், 50000 உருபாய்க்கான பொற்கிழி, பொன்னாடை ஆகியவற்றை நீதிபதி கி.கோவிந்தராசன் 2003 செப்டம்பர் 28ஆம் நாள் சென்னையில் நடைபெற்ற சி.பா.ஆதித்தனார் இலக்கியப் பரிசளிப்பு விழாவில் வழங்கினார்.
மேற்கோள்கள்
பகுப்பு:1938 பிறப்புகள் பகுப்பு:வாழும் நபர்கள் பகுப்பு:தூத்துக்குடி மாவட்ட நபர்கள் பகுப்பு:தமிழக எழுத்தாளர்கள் பகுப்பு:தமிழ்ப் பெண் எழுத்தாளர்கள்
சீர்காழி ஊராட்சி ஒன்றியம்
சீர்காழி ஊராட்சி ஒன்றியம், இந்தியாவின்  தமிழ்நாட்டின்  மயிலாடுதுறை மாவட்டத்தில் உள்ள ஐந்து ஊராட்சி ஒன்றியங்களில்  ஒன்றாகும். சீர்காழி ஊராட்சி ஒன்றியம் முப்பத்தி ஏழு ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம்  சீர்காழியில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, சீர்காழி ஊராட்சி ஒன்றியத்தின் மொத்த மக்கள் தொகை 1,28,768 ஆகும். அதில் பட்டியல் இன மக்களின்  தொகை 48,999 ஆக உள்ளது. பட்டியல் பழங்குடி மக்களின் தொகை 304  ஆக உள்ளது.
ஊராட்சி மன்றங்கள்
சீர்காழி ஊராட்சி ஒன்றியத்தில் உள்ள ஊராட்சி மன்றங்களின் விவரம்;
மேற்கோள்கள்
பகுப்பு:மயிலாடுதுறை மாவட்ட ஊராட்சி ஒன்றியங்கள்
மியான்மரின் பண்பாடு
thumb|மோன் நடனத்தின் நாடக நிகழ்ச்சி மியான்மரின் பண்பாடு (Culture of Myanmar) ( பர்மா என்றும் அழைக்கப்படுகிறது) பர்மிய கலாச்சாரமும் பௌத்த மதத்தாலும் மற்றும் அதன் அண்டை நாடுகளாலும் பெரிதும் பாதிக்கப்பட்டுள்ளது. மிக சமீபத்திய காலங்களில், பிரித்தானியகாலனித்துவ ஆட்சியும் மேற்கத்தியமயமாக்கலும் மொழி மற்றும் கல்வி உள்ளிட்ட பர்மிய கலாச்சாரத்தின் அம்சங்களை பாதித்துள்ளன.
கலை
வரலாற்று ரீதியாக, பர்மிய கலை பௌத்த அல்லது இந்து அண்டவியல் மற்றும் புராணங்களை அடிப்படையாகக் கொண்டது. புத்தர் படங்களின் பல பிராந்திய பாணிகள் உள்ளன, ஒவ்வொன்றும் சில தனித்துவமான பண்புகளைக் கொண்டுள்ளன. எடுத்துக்காட்டாக, 1800 களின் பிற்பகுதியில் உருவாக்கப்பட்ட மாண்டலே பாணி, இயற்கையாகவே வளைந்த புருவங்கள், சிறிய காதுகள் மற்றும் ஒரு துணிமணியை உள்ளடக்கிய யதார்த்தமான அம்சங்களைக் கொண்ட ஓவல் வடிவ புத்தரைக் கொண்டுள்ளது. 10 பாரம்பரிய கலைகள் உள்ளன, அவை பான் சா மியோ பின்வருமாறு பட்டியலிடப்பட்டுள்ளது: கொல்லர்,மரவேலைப்பாடு,தங்க வேலைப்பாடு, சுதைச் சிற்பங்கள்,கல் செதுக்குதல், உலோகச் செதுக்கு, வைணம் பூசுதல், உலோகங்களுக்கு அரக்கு பூசுதல் மற்றும் வெண்கல வார்ப்பு ஆகியன.
பாரம்பரிய கலைகளில் கூடுதலாக பட்டு நெசவு, மட்பாண்டங்கள், நாடா தயாரித்தல், ரத்தின வேலைப்பாடு, தங்க இலை தயாரித்தல் ஆகியவை அடங்கும். கோயில் கட்டிடக்கலை பொதுவாக செங்கல் மற்ரும் சுதைச் சிற்பங்களால் ஆனது, மற்றும் பகோடாக்கள் பெரும்பாலும் தங்க இலைகளின் அடுக்குகளால் மூடப்பட்டிருக்கும், அதே நேரத்தில் மடங்கள் மரத்தால் கட்டப்படுகின்றன (நகரங்களில் உள்ள மடங்கள் நவீன பொருட்களால் கட்டப்படுவதற்கான வாய்ப்புகள் அதிகம்). பர்மிய கட்டிடக்கலை மிக பொதுவான கூரை பாணி என்று அழைக்கப்படுகிறது, இது பல அடுக்கு மற்றும் சுழல் கூரையைக் கொண்டுள்ளது.
இலக்கியம்
பர்மிய இலக்கியங்கள் பௌத்தத்தால் பெரிதும் பாதிக்கப்பட்டுள்ளன, குறிப்பாக ஜாதக கதைகள். பல வரலாற்று படைப்புகள் கற்பனையற்றவை. இருப்பினும், பிரித்தானிய காலனித்துவம் பல வகை புனைகதைகளை அறிமுகப்படுத்தியது, அவை இன்று மிகவும் பிரபலமாகிவிட்டன. கவிதை அம்சங்கள் முக்கியமாக உள்ளன, மேலும் பர்மிய இலக்கியத்திற்கு தனித்துவமான பல வகையான கவிதைகள் உள்ளன.
பிரபலமான புதினங்கள் மேற்கத்திய புதினங்களுக்கு ஒத்த கருப்பொருள்களைக் கொண்டுள்ளன, பெரும்பாலும் சாகச, உளவு, துப்பறியும் வேலை மற்றும் காதல் ஆகியவை இதில் அடங்கும். பல எழுத்தாளர்கள் மேற்கத்திய நாவல்களையும், குறிப்பாக ஆர்தர் ஹேலி மற்றும் ஹரோல்ட் ராபின்ஸின் நாவல்களையும் மொழிபெயர்க்கின்றனர்.
நடனம்
பர்மாவில் நடனத்தை வியத்தகு, நாட்டுப்புற மற்றும் கிராமம் மற்றும் நாத் நடனங்கள் என பிரிக்கலாம், ஒவ்வொன்றும் தனித்துவமான குணாதிசயங்களைக் கொண்டுள்ளன. பர்மிய நடனம் நடன மரபுகளால் பாதிக்கப்பட்டுள்ளது. யோதயா அகா என்று அழைக்கப்படும் நடனம் மியான்மரில் பிரபலமாக உள்ளது.
இசை
பல்வேறு வகையான பர்மிய இசை பாரம்பரிய இசைக்கருவிகள் வரிசையைப் பயன்படுத்துகிறது. . பர்மாவின் தனித்துவமான ஒரு இசைக்கருவியான சௌங்க்-சக் என்ற ஒரு வளைந்த வீணை இட்யூட்டுகளின் காலத்திலிருந்தே இருந்துள்ளது.
ஆடை
பர்மியர்களின் வழக்கமான ஆடை இந்திய லுங்கி அல்லது லாங்கி மற்றும் ஆண்களும் பெண்களும் அணியும் சரோங் ஆகியன. இது 20 ஆம் நூற்றாண்டில் ஆண்களின் பாரம்பரிய பாசோவையும் பெண்களுக்கு தமீனையும் மாற்றியது. .
இறுதிச் சடங்கு
பர்மிய இறுதிச் சடங்குகள் பொதுவாக ஒரு வாரம் நீடிக்கும், உடல் பாரம்பரியமாக மூன்றாம் நாளில் புதைக்கப்படுகிறது அல்லது தகனம் செய்யப்படுகிறது. அடக்கம் பொதுவானது, ஆனால் தகனம், நகரங்களில் மிகவும் பொதுவானது.
சுபைதா ஜலால் கான்
2002ஆம் ஆண்டில் நடைபெற்ற பாக்கித்தான் பொதுத் தேர்தலில் வெற்றி பெற்ற பிறகு சவுதிக் அசிசின் அமைச்சரவையில் பரவலாக அறியப்பெற்ற பெண் அமைச்சராக இருந்தார்.2002 முதல் 2007 வரை, இவர் கல்வி அமைச்சராக (MoEd) இருந்தார் மற்றும் 2008 இல் நடைபெற்ற பொதுத் தேர்தல்களில் தோல்வியுற்றார்.
தேசிய அரசியலில் இருந்து ஐந்து வருட இடைவெளிக்குப் பிறகு, இவர் பாக்கித்தான் முஸ்லீம் லீக்கில் சேர்ந்தார். இவர் 2013 பொதுத் தேர்தலில் போட்டியிட்டு வெற்றி பெற்றார். இவர் பாக்கித்தான் முஸ்லீமின் பெண் தலைவராகத் தன்னைத் தக்கவைத்துக் கொண்டார்.
கல்விக்கான போதனைகள் மற்றும் சேவைகள்
குவைத்திலிருந்து திரும்பிய பிறகு, இவர் தன் தந்தையின் ஆதரவுடன் தன் கிராமத்தில் பெண்கள் பள்ளியை நிறுவ முயற்சி செய்தார். ஏனெனில் அந்த காலத்தில் இத்தகைய பாரம்பரிய பழமைவாத பலூச் சமூகம் பெண்களை பள்ளிகளுக்கு செல்ல அனுமதிக்கவில்லை. பள்ளியில் கற்பிக்கும் போது, பலூசிஸ்தான் பல்கலைக்கழகத்தில் ஆங்கில இலக்கியத்தையும் கற்பித்தார். 1993 ஆம் ஆண்டில், இவரது சேவைகளை பாக்கித்தான் அரசு அங்கீகரித்தது மற்றும் பாக்கித்தான் குடியரசுத் தலைவரால் கல்விக்கான பிரைட் ஆஃப் பெர்ஃபாமன்ஸ் விருதை வழங்கி கவுரவித்தது. பலோச் எம்பிராய்டரி மற்றும் வறுமை ஒழிப்பு உள்ளிட்ட பல வெளியீடுகளை இவர் எழுதியுள்ளார்.
1988-ல் பிரதமர் நவாஸ் ஷெரீப் தலைமையிலான வலதுசாரி பாக்கித்தான் முஸ்லீம் லீக்கில் (பிஎம்எல்) சேர்ந்த பிறகு இவரது அரசியல் செயல்பாடு தொடங்கியது. 2002 ஆம் ஆண்டு நடைபெற்ற பொதுத் தேர்தலில் இவர் போட்டியிட்டு வெற்றி பெற்றார், இவர் NA – 27 தொகுதியில் போட்டியிட்டு 44,177 வாக்குகள் பெற்று வெற்றி பெற்றார். 2002 ஆம் ஆண்டில் இவர் கல்வி அமைச்சராக நியமிக்கப்பட்டார்.இவர் பாக்கித்தானிய குடியரசுத் தலைவர் பர்வேசு முசரப்பிடம் இருந்து உறுதி மொழி எடுத்துக் கொண்டு ஜஃபாருல்லா ஜமாலியின் அமைச்சரவையில் அமைச்சராகப் பதவியேற்றார். பிரதமர் சௌத் அஜீஸின் அமைச்சரவையில் தொடர்ந்து பணியாற்றுவதற்காக பணி நீட்டிப்பு பெற்றார்.
கல்வி அமைச்சகம்
2004 ஆம் ஆண்டில், சுபைடா ஜலால் "அனைத்து மதக் கருத்தரங்குகளும் இப்போது அனைத்து முக்கிய கல்வித் திட்டங்களிலும் ஈடுபடுத்தப்படும்" என்று அறிவித்தார். குடியரசுத் தலைவர் பர்வேஸ் முசரப்பால் அங்கீகரிக்கப்பட்ட இந்த திட்டம் மதரஸா (செமினரிகள்) நவீன கல்வி சீர்திருத்தங்களுடன் ஒருங்கிணைக்கப்பட்டதாக இருந்தது. ஜலால் தனிப்பட்ட முறையில் இதனை அங்கீகரித்தார் . 2003-04 க்கு அரசாங்கத்திடமிருந்து 225–500 மில்லியன் ரூபாய்க்கான ஒப்புதல் வழங்ன்கப்பட்டது. அனைத்து நிதியுதவியும் அமெரிக்க ஏஐடியால் கூட்டாக வெளியிடப்பட்டது. பள்ளி பாடத்திட்டத்தை மாற்றுவதற்காக சீர்திருத்தங்கள் மேற்கொள்ளப்பட்டன மற்றும் பல மறுமலர்ச்சி திட்டங்கள் கொண்டுவரப்பட்டன, பாடப்புத்தகங்கள் ஒழுங்குபடுத்தல் ஆகியவை சுபைடா ஜலால் மேற்பார்வையிடப்பட்ட திட்டத்தின் ஒரு பகுதியாகும்.
துவக்கம் மற்றும் நவீனமயமாக்கல் இருந்தபோதிலும், திட்டம் ஒரு அங்குலம் கூட நகரவில்லை என்று ஊடக அறிக்கைகள் தெரிவிக்கின்றன. தொடர்புடைய கூட்டங்கள் எதுவும் திட்டமிடப்படவில்லை மற்றும் புதிய கொள்கை வழிகாட்டுதல்கள் அரசாங்கத் துறைகளுக்கு வழங்கப்படவில்லை. டெய்லி டைம்ஸ் வெளியிட்ட ஒரு ஊடக அறிக்கையில் , 2004 ல் மதரஸா (செமினரிகள்) சீர்திருத்தங்களை வெற்றிகரமாகச் செய்வதில் கல்வி அமைச்சகம் தோல்வியடைந்தது எனக் குறிப்பிட்டது.
சான்றுகள்
பகுப்பு:வாழும் நபர்கள் பகுப்பு:1959 பிறப்புகள் பகுப்பு:பாக்கித்தான் பெண் உரிமை செயற்பாட்டாளர்கள்
தமிழ் மகளிர்
தமிழ் மகளிர் அல்லது தமிழ்ப் பெண்களின் அடையாளம், அவர்கள் தமிழ்ச் சமூகத்தில் எதிர்கொள்ளும் கட்டுப்பாடுகளை, பிரச்சினைகளை இந்த கட்டுரை முதன்மையாக அலசும்.
இருப்பினும் இன்றும் தமிழ்ச் சமூகத்தில் பெண்கள் கல்வியில், அரசியலில், தொழில் வாய்ப்பில் ஆண்களுக்கு இணையான வாய்ப்புக்களையோ அல்லது நிலையையோ பெறவில்லை.
வெளி இணைப்புகள்
பகுப்பு:தமிழ் மகளிரியல்
சமசுகிருதமயமாக்கம்
சமசுகிருதமயமாக்கம் சாதி அடுக்கில் கீழே இருக்கும் பிரிவினர் சமூக சூழ்நிலைகளால் அதிகாரமும் செல்வாக்கும் செலுத்திய சமசுகிருத நடைமுறைகளையும், நம்பிக்கைகளையும் கடைப்பிடிப்பதன் மூலம் தமது சமூக நிலையை இணையாக நிலைநிறுத்த முயற்சிப்பதைக் குறிக்கும். இது சமூகத்தின் பல நிலைகளில் நிகழும்.
மொழி மாற்றம்
சமசுகிருதமயமாக்கத்தால் தமிழ் மொழியில் சமசுகிருத சொற்கள் மிகுந்து முதன்மை பெற்றன. மொழி சிதைந்து மணிப்பிரவாளம் பிறந்தது. எழுத்து வடிவமும் சமசுகிரத மொழியை சிறப்பாக எடுத்தியம்பும் வண்ணம் மாற்றப்பட்டது.
சமய மாற்றம்
பல தரப்பட்ட சமய நம்பிக்கைகள் புறக்கணிக்கப்பட்டு அல்லது உள்வாங்கப்பட்டு இந்து சமசுகிரத சடங்குகளும் நம்பிக்கைகளும் முதன்மைப்படுத்தப்படும்.
வெளி இணைப்புகள்
பகுப்பு:இந்தியா பகுப்பு:இந்து சமயம்
தென்னிந்தியப் புதுப்பானைக் கள்ளிப் புறா
வலது|thumb|மேலக்காடு புலிகள் காப்பகத்தில் தென்னிந்தியப் புதுப்பானைக் கள்ளிப் புறா (S. orientalis erythrocephala) தென்னிந்தியப் புதுப்பானைக் கள்ளிப் புறா (peninsular turtle dove) விலங்கியல் பெயர் Streptopelia orientalis erythrocephala) என்பது செஞ்செதில் தவிட்டுப்புறாவின் கிளை இனம் ஆகும். இப்பறவை தீபகற்ப தென்னிந்தியாவில் காணப்படுகிறது.
விளக்கம்
இப்பறவை 33 செ. மீ நீளம் இருக்கும். அலகு கொம்பு நிறத்தில் இருக்கும். விழிப்படலம் வெளிர் ஆரஞ்சு நிறத்தில் இருக்கும். கால்கள் ஊதா நிறத்தில் இருக்கும். நெற்றியும், உச்சந்தலையும் இளஞ்சிவப்புத் தோய்ந்த சாம்பல் நிறமாக இருக்கும். கழுத்தின் இருபுறமும் கருப்பும் வெள்ளையுமான, சதுரங்கப் பலகையை ஒத்த கட்டங்களைக் காணலாம். முதுகு கருஞ்சிவப்பான பழுப்பாக இருக்கும். இறக்கைகளின் நடுப்பகுதிகளில் பட்டை பட்டையான தோற்றம் காணலாம். பின் முதுகும் பிட்டமும் சிலேட் சாம்பல் நிறத்தில் இருக்கும். வால் கறுப்பு கலந்த பழுப்பு நிறமாக சிலேட் நிற நிற விளிம்புப் பட்டைகளோடு இருக்கும். மோவாயும், தொண்டையும் வெண்மையாக இருக்கும். முன் கழுத்தும் மார்பும் சிவப்புத் தோய்ந்த பழுப்பாக இருக்கும். வாலும் வாலடியும் வெண்மை நிறத்தில் இருக்கும். ஆண் பெண் என இருபறவைகளும் ஒன்று போல இருக்கும்.
நடத்தை
இப்பறவைகள் தென்னிந்தியா முழுவதும் இளையுதிர் காடுகளிலும், மூங்கில் காடுகளிலும், விளை நிலங்களை அடுத்தும் ஆங்காங்கே காணப்படும். இப்பறவை தரையில் மேயக்கூடியது. இணையாகவோ, சிறு கூட்டமாகவோ காணப்படும். கட்டு நிலங்களில் விதைகளைப் பொறுக்கித் தின்னும். இது விரைந்து நேராக பறக்கும் தன்மை கொண்டது.
இனப்பெருக்கம்
இப்பறவைகள் நவம்பர் முதல் பெப்ரவரி வரை இனப்பெருக்கம் செய்யும். தொண்டையை உப்பி வைத்தபடி உரக்கக் குரல் கொடுத்து ஆண் பறவை பெண் பறவையை நெருங்கி காதல் புரியும். மரங்களில் இரண்டு முதல் நான்கு மீட்டர் உயரம் வரையிலான பகுதியில் குச்சிகளைக் கொண்டு கூடு அமைக்கும் இரண்டு முட்டைகளை சிலசமயம் மூன்று முட்டைகளை இடும்.
மேற்கோள்கள்
பகுப்பு:தமிழ்நாட்டில் காணப்படும் பறவைகள் பகுப்பு:தென்னிந்தியப் பறவைகள்
இந்தியக் குடியரசுத் துணைத் தலைவர் தேர்தல் 1969
இந்தியக் குடியரசுத் துணைத் தலைவர் தேர்தல் 1969 என்பது 30 ஆகத்து 1969 அன்று நடைபெற்றது. இந்தியாவின் நான்காவது துணைக் குடியரசுத் தலைவராக கோபால் சுவரூப் பதக் வெற்றி பெற்றார். தற்போதைய குடியரசுத் தலைவர் சாகீர் உசேன் மறைவுக்குப் பிறகு, குடியரசுத் தலைவர் தேர்தலில் போட்டியிடுவதற்காக, தற்போதைய துணைத் தலைவர் வி. வி. கிரி பதவி விலகியதால் இத்தேர்தல் நடந்தது.
அட்டவணை
தேர்தல் அட்டவணை 31 சூலை 1969 இந்திய தேர்தல் ஆணையத்தால் அறிவிக்கப்பட்டது.
முடிவுகள்
இந்திய நாடாளுமன்றத்தின் 759 உறுப்பினர்கள் இத்தேர்தலில் வாக்களிக்கத் தகுதியுடையவர்கள் ஆவார். இத்தேர்தலில் 6 வேட்பாளர்கள் போட்டியிட்டனர். வாக்குப்பதிவு முடிந்த உடனேயே வாக்கு எண்ணிக்கை தொடங்கியது. முதல் விருப்பு வாக்குகள் எண்ணப்பட்டதன் பின்னர் முடிவுகள் அறிவிக்கப்பட்டன. 400 முதல் விருப்பு வாக்குகளைப் பெற்று பதக் தெரிவு செய்யப்பட்டதாக அறிவிக்கப்பட்டது.
மேற்கோள்கள்
பகுப்பு:Elections using electoral votes பகுப்பு:இந்தியத் தேர்தல்கள்
டுரூரி ஆர்கிட்
19ஆம் நூற்றாண்டில் பிரிட்டிஷ் இராணுவ அதிகாரியான கர்னல். ஹீபர் டுரூரி தென்னிந்தியக் காடுகளில் உள்ள தாவரங்களைப் பதிவு செய்ய பயணித்தபோது, அகத்தியமலையில் இருக்கும் இந்த காலணி ஆர்கிடைக் கண்டறிந்தார். இவர் 1873இல் எழுதிய ‘தி ஹேண்ட்புக் ஆஃப் இந்தியன் ஃபுளோரா’ (The Handbook of Indian Flora) என்ற நூலில் இந்தச் செடியைப்பற்றி விவரித்தார். அவரது பெயரே இந்தச் செடிக்குச் சூட்டப்பட்டது.
நந்தினி முகர்ஜி
நந்தினி முகர்ஜி (Nandini Mukherjee) என்கிற நந்தினி முகோபாத்யாய் இந்தியாவைச் சேர்ந்த கணினி விஞ்ஞானியும் அரசியல்வாதியும் ஆவார். இவர் இந்தியாவின் கொல்கத்தாவின் ஜாதவ்பூர் பல்கலைக்கழகத்தின் கணினி அறிவியல் துறையிலும், பொறியியல் துறையிலும் பேராசிரியராக உள்ளார்.
டுரூரி ஆர்கிட்
விளக்கம்
இந்தத் தாவரமானது மண்ணுக்கு அடியிலேயே இருக்குமென்றும் பூ மலரும்போது மட்டும் (அக்டோபர் - நவம்பர் மாதங்களில்) ஒரு சிறிய தென்னங்கன்று உருவில் தரைக்கு மேல தோன்றும் என்றும் கூறப்படுகிறது.
நந்தினி முகர்ஜி
கல்வி
நந்தினி முகர்ஜி கமலா பெண்கள் மேல்நிலைப் பள்ளியிலும், கொல்கத்தா பதா பவன் மேல்நிலைப் பள்ளியிலும் படித்தார். 1987இல் கொல்கத்தா பல்கலைக்கழகத்தின் கீழுள்ள சிப்பூர், வங்காள பொறியியல் கல்லூரியில் கணினி அறிவியலிலும், தொழில்நுட்பத் துறையிலும் இளங்கலை பொறியியல் பட்டம் பெற்றார். பின்னர், இவர் சிலகாலம் ஓஆர்ஜிசிஸ்டம்ஸ் என்ற நிறுவனத்தில் பணிபுரிந்தார். 1991ஆம் ஆண்டில் ஜாதவ்பூர் பல்கலைக்கழகத்தின் கணினி அறிவியல் மற்றும் பொறியியல் துறையில் முதுகலைப் பொறியியல் பட்டம் பெற்றார். 1996ஆம் ஆண்டில், இங்கிலாந்திலுள்ள மான்செஸ்டர் பல்கலைக்கழகத்தின் கணினி அறிவியல் பள்ளியிலிருந்து இவரது இணைக் கணிப்பீடு முனைவர் ஆராய்ச்சிக்கு மதிப்புமிக்க பொதுநலவாய உதவித்தொகை வழங்கப்பட்டது. 1999ல் தனது ஆராய்ச்சியை முடித்தார்.
டுரூரி ஆர்கிட்
வெளி இணைப்புகள்
பகுப்பு:மலர்கள்
நந்தினி முகர்ஜி
தொழிலும் ஆராய்ச்சியும்
முகர்ஜி, தெற்கு கொல்கத்தா மக்களவைத் தொகுதியிலிருந்து நாடாளுமன்றத் தேர்தலில் இடது முன்னணி பரிந்துரைக்கப்பட்ட இந்தியப் பொதுவுடமைக் கட்சி (மார்க்சிஸ்ட்) வேட்பாளராகப் போட்டியிட்டார். இவர் கல்லூரி நாட்களிலேயே இந்திய மாணவர் கூட்டமைப்பில் ஈடுபட்டார். பின்னர், விஞ்ஞானிகள், பொறியாளர்கள் மற்றும் தொழில்நுட்ப வல்லுநர்கள் மன்றம் மற்றும் விக்யான் சங்கம் மூலம் அறிவியல் மற்றும் தொழில்நுட்பத்தில் தன்னிறைவுக்கான இயக்கத்துடன் தொடர்பு கொண்டார்.
இவர் மேற்கு வங்க இலவச மென்பொருள் சங்கத்தின் செயலாளராக உள்ளார். இவர் அகில இந்திய ஜனநாயக மகளிர் சங்கத்தில் தீவிரமாக உள்ளார். மேலும், அகில இந்திய அமைதி மற்றும் ஒற்றுமை அமைப்பின் மாநில செயலக உறுப்பினராக உள்ளார். 2011இல் பவானிப்பூர் சட்டமன்றத் தொகுதியில் இருந்து இடைத்தேர்தலில் போட்டியிட்டார்.
1987ஆம் ஆண்டில் சிப்பூரில் உள்ள வங்காள பொறியியல் கல்லூரியில் கணினி அறிவியலில் பட்டம் பெற்ற பிறகு, ஓஆர்ஜி சிஸ்டம்ஸ் பிரைவேட் லிமிடெட் என்ற நிறுவனத்தில் பட்டதாரி பொறியாளர் பயிற்சியாளராக சேர்ந்தார். இவர், 1992இல் ஜாதவ்பூர் பல்கலைக்கழகத்தில் கணினி அறிவியல் மற்றும் பொறியியல் துறையில் கற்பிக்கத் தொடங்கினார். 2016 வரை இவர் பல்கலைக்கழகத்தின் மொபைல் கம்ப்யூட்டிங் பள்ளியின் இயக்குநராக இருந்தார். பல முனைவர் பட்ட ஆராய்ச்சி மாணவர்களுக்கு ஆலோசனை வழங்கினார்.
2001 இல் இவர், இங்கிலாந்தின் நியூகேசில் பல்கலைக்கழகத்திற்கு மீத்திறன் கணினி ஆராய்ச்சிக்கு சென்றார். அங்கு இவர் 80க்கும் மேற்பட்ட ஆய்வுக் கட்டுரைகளை வெளியிட்டார்.
இந்திய அரசின் பல்வேறு நிறுவனங்களால் நிதியளிக்கப்பட்ட ஆராய்ச்சி திட்டங்களை இவர் மேற்பார்வையிட்டார். முகர்ஜி இந்திய கிராமப்புற சுகாதார அமைப்புகளுக்கு மொபைல் கம்ப்யூட்டிங் மற்றும் கம்பியில்லா இணைய சேவை வலையமைப்புகளின் பயன்பாட்டை ஆராய ஒரு கூட்டு ஆராய்ச்சி திட்டத்தை வழிநடத்துகிறார்.
சமூக நடவடிக்கைகள்
முகர்ஜி மேற்கு வங்கத்தின் இலவச மென்பொருள் மஞ்சாவின் மாநில செயலாளரானார். இவர் ஜாதவ்பூர் பல்கலைக்கழக ஆசிரியர் சங்கத்தின் இணைச் செயலாளராகவும், மேற்கு வங்கக் கல்லூரி மற்றும் பல்கலைக்கழக ஆசிரியர் சங்கத்தின் தீவிர உறுப்பினராகவும் உள்ளார். இவர் ஜாதவ்பூர் பல்கலைக்கழகத்தின் நிர்வாகக் குழுவில் தேர்ந்தெடுக்கப்பட்ட ஆசிரியர் பிரதிநிதியாக இருந்தார். அகில இந்திய ஜனநாயக பெண்கள் சங்கத்திலும் ஈடுபட்டுள்ளார். இவர் அகில இந்திய அமைதி மற்றும் ஒற்றுமை அமைப்பின் மாநில செயலக உறுப்பினராக உள்ளார். 2011இல் பவானிபூர் இடைத்தேர்தலில் இடது முன்னணியான இந்தியப் பொதுவுடமைக் கட்சி (மார்க்சிஸ்ட்) வேட்பாளராக இருந்தார். இவர், 2014 மக்களவைத் தேர்தலில் தெற்கு கொல்கத்தா தொகுதியில் இடது முன்னணி பரிந்துரைக்கப்பட்ட வேட்பாளராக போட்டியிட்டார்.
மேற்கோள்கள்
பகுப்பு:வங்காளப் பெண் அறிவியலாளர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள்
அருந்ததி (தொலைக்காட்சித் தொடர்)
அருந்ததி என்பது சன் தொலைக்காட்சியில் 13 மே 2019 முதல் திங்கள் முதல் சனிக்கிழமை வரை இரவு 10 மணிக்கு ஒளிபரப்பாகி, செப்டம்பர் 16, 2019ஆம் ஆண்டு முதல் இரவு 10:30 மணிக்கு ஒளிபரப்பாகி நவம்பர் 9, 2019 இல் 154 அத்தியாயங்களுடன் நிறைவு பெற்ற திகில் மர்மம் மற்றும் நகைச்சுவை கலந்த தொலைகாட்சித் தொடர் ஆகும். இந்தத் தொடரில் நிகிதா ராஜேஷ் என்ற புதுமுக நடிகை தெய்வானை என்ற கதாபாத்திரத்தில் நடிக்க இவருக்கு ஜோடியாக தர்ஷக் கவுடா என்ற புதுமுக நடிகர் சண்முகம் என்ற கதாபாத்திரத்தில் நடிக்க, இவர்களுடன் சோனியா, பூவிலங்கு மோகன், ருத், அகிலா, பிரகாஷ் ராஜ், ஷில்பா ரவி, ஜெ.லலிதா, அர்ச்சனா, சுகாசினி போன்ற பலர் முக்கிய கதாபாத்திரத்தில் நடித்துள்ளார்கள். இந்தத் தொடரை நடிகை கோவை சரளா வெளியிட்டு மற்றும் ஒரு முக்கிய கதாபாத்திரத்திலும் நடித்துள்ளார்.
காட்டனூர், ஊத்தங்கரை வட்டம்
காட்டனூர் (Kattanur) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.
அருந்ததி (தொலைக்காட்சித் தொடர்)
வெளி இணைப்புகள்
பகுப்பு:சன் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் பரபரப்பூட்டும் தொலைக்காட்சி நாடகங்கள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழ் மர்ம தொலைக்காட்சி தொடர்கள் பகுப்பு:2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
காட்டனூர், ஊத்தங்கரை வட்டம்
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
சாளர அடிப்பாளம்
சாளர அடிப்பாளம் (SILL SLAB) என்பது சாளரத்தின் கீழ் மட்டத்தில் சுவரில் மூன்று அங்குல கனத்துக்கு இடப்படும் கான்கிரீட் வாற்பு ஆகும். இதந்த காங்கிரீட் வாற்பானது சாளர இடைவெளியைத் தாண்டி முக்கால் அடிவரையில் இடப்படும். புதியதாக கட்டப்பட்ட வீட்டின் சாரளத்தின் கீழ்புற மூலைகளில் 45 பாகை கோணத்தில் விரிசல் ஏற்படாமல் இருக்க இந்தக் கட்டுமானம் உதவுகிறது. சாளரத்துக்காக விடப்பட்ட இடைவெளியின் ஓரத்தில் உள்ள செங்கல் கட்டுமானத்தின் மீது சாளர இடைவெளிக்கு மேல் உள்ள கட்டிடத்தின் ஒட்டுமொத்த எடையும் நேரடியாக அங்கு இறங்குவதால் ஏற்படக்கூடிய அழுத்தம் தாங்காமல் இந்த விரிசல் ஏற்படுகிறது. இந்த அழுத்தத்தை ஏற்றுக் கொள்ளும் வகையில் சாளர அடிப்பாளம் அமைக்கப்படுகிறது.
வெளி இணைப்புகள்
சாளர அடிப்பாளத்தின் தேவை என்ன யூடியூப் காணொளி
பகுப்பு:கட்டடத் தொழில்நுட்பம்
சியு சுஜி
சியு சுஜி (1148 – 23 சூலை 1227), அல்லது சாங்சுன் சி (தாவோயியப் பெயர்), என்று அழைக்கப்படுபவர் ஒரு தாவோயியத் துறவி ஆவார். இவர் வாங் சோங்யங் என்பவரின் சீடர் ஆவார். வடக்கின் ஏழு உண்மையான தாவோயியத் துறவிகளில் இவர் மிகப் பிரபலமானவர் ஆவார். இவர் தாவோயியப் பிரிவான டிராகன் கேட் பிரிவை நிறுவினார். இதன் காரணமாக பெரிய அளவில் மக்களை ஈர்த்தார்.
உசாத்துணை
பகுப்பு:1148 பிறப்புகள் பகுப்பு:1227 இறப்புகள்
கஷ்ருட்
கஷ்ருட் (கஷ்ருத் அல்லது கஷ்ருஸ், ) என்பது யூத மத உணவு விதிகள் ஆகும். ஹலக்கா (யூத விதி) அடிப்படையிலான உணவு கோஷெர் (ஆங்கிலம்:, כּשר) என்றழைக்கப்படுகிறது. இது கஷெர் என்கிற யூதச் சொல்லின் ஐரோப்பிய யூத உச்சரிப்பு ஆகும். இதன் பொருள் "தகுந்த" (இவ்விடத்தில் உண்ணத் தகுந்த) என்பது ஆகும்.
உசாத்துணை
பகுப்பு:யூத கலாச்சாரம்
இலங்கை கல்வி தரப்படுத்தல் சட்டங்கள்
இலங்கை சுதந்திரமடைந்த காலப் பகுதியில் (~1948) ஈழத்தமிழர்கள் கல்வியில் சிறப்புற்று இருந்தார்கள். குறிப்பாக வடக்கில் பல கல்லூரிகள் நிறுவி, உயர் கல்வி பெற்று மேம்பட்டனர். தமிழர்கள் கல்விக்கு வழங்கிய முக்கியத்துவம், அவர்களின் புலமைசார் மரபு ஆகியவை அவர்கள் கல்வியில் சிறப்புற ஏதுவாக்கின. ஒப்பீட்டளவில் சிங்கள மாணவர்களை விட அதிக விழுக்காடு தமிழ் மாணவர்கள் உயர் கல்வி கற்றனர். இதை சீர் அற்ற ஒரு நிலையாக கருதிய சிங்களப் பெரும்பான்மை அரசுகள் தமிழர் வாய்ப்புக்களை சிங்கள மாணவர்களுக்கு கைமாற்ற கல்வி தரப்படுத்தல் சட்டங்களை கொண்டு வந்தார்கள். இந்த சட்டங்கள் 1967, 1971, 1979 ஆண்டுகளில் மாற்றப்பட்டன.
இலங்கையில் கொண்டு வரப்பட்ட கல்வி தரப்படுத்தல் சட்டங்கள் இலங்கையில் இனப்பிரச்சினை தோன்ற முக்கிய காரணங்களில் ஒன்று. இந்த சட்டம் உயர் கல்வி வாய்ப்புக்களை சிங்கள, தமிழ், முஸ்லீம் மக்களின் தொகை அடிப்படையில் பிரித்தது. அதாவது அதிக புள்ளிகள் பெற்ற, திறமை வாய்ந்த தமிழ் மாணவர்கள் வாய்ப்புக்களை இழக்க, புள்ளிகள் குறைந்த சிங்கள மாணவர்கள் அந்த வாய்ப்புக்களை பெற்றனர்.
சீர்திருத்த செயலாக்கம்
இலங்கை கல்வி தரப்படுத்தல் சட்டங்கள் ஒரு பார்வையில் சீர்திருத்த செயலாக்கங்கள் ஆகும். அதாவது காலனித்துவ சட்டங்களால் பின்தள்ளப்பட்ட சிங்கள மாணவர்களுக்கு கூடிய வாய்ப்புக்கள் வழங்கி இலங்கையில் தமிழ் சிங்கள மக்களின் கல்வி நிலையில் ஒரு சீர் நிலையை ஏற்படுத்துவதை நோக்காக கொண்டதாக சிலர் வாதிடுவர். இருப்பினும் இதை அரசு நிறைவேற்றிய முறை தமிழ் மாணவர்களுக்கு நேரடிப் பாதிப்பை ஏற்படுத்தியது. தனிச் சிங்கள சட்டம், இனக் கலவரங்கள் பின்புலத்தில் பார்க்கையில் இது தமிழ் மாணவர்களின் கல்வி வளங்களை வழிமாற்றும் செயற்பாடு என்றும் தோன்றுகின்றது.
வெளி இணைப்புகள்
பகுப்பு:ஈழப் போராட்டக் காரணங்கள்
கொள்ளிடம் ஊராட்சி ஒன்றியம்
கொள்ளிடம் ஊராட்சி ஒன்றியம், இந்தியாவின் தமிழ்நாட்டின் மயிலாடுதுறை மாவட்டத்தில் உள்ள ஐந்து  ஊராட்சி ஒன்றியங்களில்  ஒன்றாகும். கொள்ளிடம் ஊராட்சி ஒன்றியம் நாற்பத்தி இரண்டு ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் கொள்ளிடத்தில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கொள்ளிடம் ஊராட்சி ஒன்றியத்தின் மொத்த மக்கள் தொகை 1,37,871 ஆகும். அதில் பட்டியல் இன மக்களின் தொகை 52,154 ஆக உள்ளது. பட்டியல் பழங்குடி மக்களின் தொகை 517 ஆக உள்ளது.
ஊராட்சி மன்றங்கள்
கொள்ளிடம் ஊராட்சி ஒன்றியத்தில் உள்ள ஊராட்சி மன்றங்களின் விவரம்;
மேற்கோள்கள்
பகுப்பு:மயிலாடுதுறை மாவட்ட ஊராட்சி ஒன்றியங்கள்
அனக்கோண்டா பாம்பு
அனக்கோண்டா பாம்பு தென் அமெரிக்காவிலே நீர்நிலைகளிலும், சதுப்பு நிலங்களிலும் வாழும் மிகப்பெரிய பாம்பினத்தில் ஒன்று. இது பெரும்பாலும் தென் அமெரிக்காவின் வட நாடுகளிலேயே காணப்ப்படுகின்றது (பெரு, கொலம்பியா, பொலிவியா, பிரேசில், வெனிசுலா). இப்பாம்பைப் பற்றி விளக்கமான அறிவு 1992 ஆம் ஆண்டு வரை ஏதும் அதிகமாய் இல்லை.
நன்றாக வளர்ந்த முழுப்பாம்பு சுமார் 8-10 மீ நீளம் இருக்கும் (20-30 அடி), எடையில் 100-200 கிலோ இருக்கும். தடிப்பு 30 செ.மீ இருக்கும். உலகிலேயே எடையில் அதிகமான இடத்தைப் பிடித்திருப்பது இப்பாம்புதான் (ஒன்று 250 கிலோ இருந்ததாக கண்டு இருக்கின்றனர்). இது பெரும்பாலும் எலி, ஆடு, மான், தேப்பிர் என்னும் விலங்கு, சிறு கைமன் என்னும் முதலைகள் மற்றும் பறவைகள் முதலியவற்றை சுற்றி வளைத்து நொறுக்கிக் கொன்று உண்ணும். போவா, மலைப்பாம்பு போன்றே இதுவும் இரையை உண்ணுகின்றது, ஆனால் நீர்நிலைக்கு இழுத்துச்சென்று நீரில் முழுகடித்தும் கொல்லும் என்கிறார்கள். ஒரொவொருக்கால் (எப்பொழுதாவது), மாட்டிக்கொள்ளும் சிறுத்தைப் புலியையும் உண்ணும்.
அனக்கோண்டாவில் பல வகைகள் உள்ளன. அவற்றில் பச்சை நிறம் கொண்டது ஒன்று, மஞ்சள் நிறம் கொண்டது (மஞ்சளும் கருப்பும் கொண்டது) ஒன்று, பொலிவியாவில் 2002 ஆம் ஆண்டில் லுட்ஸ் டிர்க்ஸன் (Lutz Dirksen) கண்டுபிடித்த பொலிவிய ஆனக்கொண்டான் ஒன்று, பிரேசிலில் வடகிழக்கே கானப்படும் கருப்பு திட்டுகள் உள்ள வகை ஒன்று.
மேற்கோள்கள்
பகுப்பு:பாம்புகள் பகுப்பு:போவாப் பாம்புகள்
Anakonda
பஸ்ஸாஸ் டி பெட்ரோ
பஸ்ஸாஸ் டி பெட்ரோ (Bassas de Pedro) என்பது நீரில் மூழ்கிய கரைத்தட்டு அல்லது நீரில் மூழ்கிய பவளத் தீவு ஆகும். இது முன்யால் பார், படுவா கரைத்தட்டு ஆகிய பெயர்களாலும் அறியப்படுகின்றது. இது இந்தியாவின் இலட்சத்தீவுகளின் ஒன்றியப் பகுதியான அமினிதிவி உப தீவுக்கூட்டத்திற்குச் சொந்தமான பிரதேசம் ஆகும்.
புவியியல்
இலட்சத்தீவுகளின் முதலாவது மிகப்பெரிய பவளத்தீவு இதுவேயாகும். இதன் கடற்காயல் பரப்பளவு 2474.33 சதுர கிலோமீற்றர்கள் ஆகும். இலட்சத்தீவுகளின் மொத்தப் பரப்பளவில் 59 வீதமான பரப்பளவு இக்கரைத்தட்டிற்கே சொந்தமானதாகும். இக்கரைத்தட்டானது 12°31'வ இலிருந்து 13°41'வ வரை 130 கிலோமீற்றர்கள் வரை பரந்துள்ளது. தீவுகளோ, சிறு தீவு மேற்பரப்புக்களோ இங்கு காணப்படவில்லை. இக்கரைத்தட்டின் ஆழம் 46 தொடக்கம் 50 மீற்றர்கள் ஆகும்.
வெளி இணைப்புகள்
பகுப்பு:இலட்சத்தீவுகள்
ரத்யா புஸ்தகா அருங்காட்சியகம், சுராகர்த்தா
ரத்யா புஸ்தகா அருங்காட்சியகம் (Radya Pustaka Museum), இந்தோனேஷியாவில் சுராகர்த்தா என்னுமிடத்தில் உள்ள ஓர் அருங்காட்சியகம் ஆகும். 1890 ஆம் ஆண்டில் நிறுவப்பட்ட இது இந்தோனேசியாவின் இரண்டாவது பழமையான அருங்காட்சியகமாகும் (மிகவும் பழமையானது ஜகார்த்தாவில் உள்ள இந்தோனேசியாவின் தேசிய அருங்காட்சியகம்). இந்த அருங்காட்சியகம் பழைய ஜாவானீஸ் மற்றும் டச்சு மொழிகளில் பல்வேறு இலக்கியங்களைக் கொண்டுள்ளது. தமன் ஸ்ரீவேதரியின் பூங்கா வளாகத்திற்குள் இந்த அருங்காட்சியகம் அமைந்துள்ளது.
வரலாறு
அக்டோபர் 28, 1890 ஆம் நாளன்று ஒன்பதாம் பாகுபுவோனோ  ஆளுநராக இருந்த காலகட்டத்தில் நான்காம் காஞ்செங் ஆதிபதி சோஸ்ரினிராட்  என்பவரால் இந்த அருங்காட்சியகம்  நிறுவப்பட்டது. ஜனவரி 1, 1913 ஆம் நாளன்று இந்த அருங்காட்சியகம் அதன் தற்போதைய இடத்திற்கு மாற்றம் செய்யப்பட்டது. முன்பு ஒரு டச்சுக்காரரான ஜோகன்னஸ் புஸ்ஸலார் என்பருடைய இல்லமாக இது இருந்தது.
சேகரிப்பு
இடது|thumb| ஒரு வாயிலின் மாதிரி சுராகர்த்தா க்ராடான் என்ற இடத்தைச் சேர்ந்த, 19 ஆம் நூற்றாண்டு கவிஞரான ரங்கா வார்சிடா என்பவரின் மார்பளவு அளவிலான ஒரு சிலை  இந்த அருங்காட்சியகம் முன் முற்றத்தில் வைக்கப்படுகின்றது. இந்தச் சிலையானது 1953 ஆம் ஆண்டில் இந்தோனேசிய ஜனாதிபதி சுகர்னோவால் திறந்து வைக்கப்பட்டது.
பல 17 ஆம் நூற்றாண்டு மற்றும் 18 ஆம் நூற்றாண்டைச் சேர்ந்த டச்சு கிழக்கிந்திய கம்பெனியின் பீரங்கிகள் இந்த அருங்காட்சியகத்தில் வைக்கப்பட்டுள்ளன. அதே போல் க்ராடான் பகுதியைச் சேர்ந்த சிறிய அளவிலான பீரங்கிகளும் இங்கு காட்சியில் உள்ளன. சுரகார்த்தா பகுதியைச் சுற்றி அமைந்துள்ள இடங்களில் கண்டுபிடிக்கப்பட்ட இந்து-பௌத்த சிற்பங்கள் இங்கு காட்சிக்கு வைக்கப்பட்டுள்ளன. மேலும், வயாங் பொம்மலாட்ட பொம்மைகள், வயாங் பெபர், பீங்கான் கலைப்பொருள்கள், கேமலன் எனப்படுகின்ற இசைக்கருவி மற்றும் ஜாவானீய கிரிஸ் கத்தி போன்ற பல பொருள்கள் இங்கு காட்சியில் உள்ளன.